CELEX: 62013CN0042
Language: sl
Date: 2013-01-28 00:00:00
Title: Zadeva C-42/13: Predlog za sprejetje predhodne odločbe, ki ga je vložilo Tribunale Amministrativo Regionale per la Lombardia (Italija) 28. januarja 2013 – Cartiera dell’Adda SpA, Cartiera di Cologno SpA proti CEM Ambiente SpA

6.4.2013   
            
            
               SL
            
            
               Uradni list Evropske unije
            
            
               C 101/11
            
         Predlog za sprejetje predhodne odločbe, ki ga je vložilo Tribunale Amministrativo Regionale per la Lombardia (Italija) 28. januarja 2013 – Cartiera dell’Adda SpA, Cartiera di Cologno SpA proti CEM Ambiente SpA
   (Zadeva C-42/13)
   2013/C 101/23
   Jezik postopka: italijanščina
   
      Predložitveno sodišče
   
   Tribunale Amministrativo Regionale per la Lombardia
   
      Stranki v postopku v glavni stvari
   
   
      Tožeča stranka: Cartiera dell’Adda SpA, Cartiera di Cologno SpA
   
      Tožena stranka: CEM Ambiente SpA
   
      Vprašanji za predhodno odločanje
   
   
               1.
            
            
               Ali je v nasprotju s pravom Skupnosti razlaga, da mora naročnik, če podjetje, ki sodeluje v postopku oddaje naročila, v prijavi za sodelovanje ni podalo izjave, da zoper njegovega tehničnega direktorja ni bil uveden postopek na podlagi člena 38(1)(b) in (c) zakonske uredbe št. 163/2006 in da ta ni bil obsojen na podlagi tega člena, tako podjetje izključiti, tudi če je ustrezno dokazalo, da je bil naziv tehnični direktor naveden zgolj zaradi stvarne napake?
            
         
               2.
            
            
               Ali je v nasprotju s pravom Skupnosti razlaga, da mora naročnik, če je podjetje, ki sodeluje v postopku oddaje naročila, predložilo ustrezen in zadosten dokaz, da zoper osebe, v zvezi s katerimi je treba podati izjavo iz člena 38(1)(b) in (c), ni bil uveden postopek iz tega člena in da te niso bile obsojene na podlagi tega člena, tako podjetje izključiti zaradi nespoštovanja določbe lex specialis, z uporabo katere je bil začet postopek oddaje naročila?